
Maatietopalvelu
Kyselyvastaus
Asiakirjan tunnus: KT1449
Päivämäärä: 12.11.2026
Julkisuus: Julkinen 

Turkki / Naisiin kohdistuva lähisuhde- ja kunniaväkivalta
Turkey / Domestic and honor-based violence against women

Kysymykset

1) Naisiin kohdistuva lähisuhde- ja kunniaväkivalta Turkissa (yleisyys ja mahdolliset riskitekijät, kuten etnisyys, koulutus, kotialue jne.)?
2) Viranomaisten ja muiden tarjoama tukitoimet ja suojelu (esim. lainsäädäntö ja konkreettiset toimet, kuten henkilötietojen salaaminen, henkilöllisyyden vaihtaminen, lähestymiskiellot, turvakotien saatavuus jne.)?
Questions
1) Intimate partner and honor-based violence against women in Turkey (prevalence and potential risk factors, such as ethnicity, education, region of residence, etc.)?
2) Support measures and protection provided by authorities and others (e.g., legislation and concrete measures such as the confidentiality of personal data, identity changes, restraining orders, access to shelters, etc.)?


[bookmark: _Hlk129259295]Kunniaväkivaltaa ja lähisuhdeväkivaltaa käsitellään myös 5.6.2024 Tellus-maatietotietokannassa julkaistussa kyselyvastauksessa ”Kunniaväkivalta Turkissa” ja 27.9.2024 Tellus-maatietotietokannassa julkaistussa kyselyvastauksessa ”Lasten asema Turkissa”. Tämä kyselyvastaus käsittelee erityisesti naisiin kohdistuvaa lähisuhde- ja kunniaväkivaltaa Turkissa vuodesta 2023 tämän kyselyvastauksen julkaisuun saakka. 
Naisiin kohdistuva lähisuhde- ja kunniaväkivalta Turkissa (yleisyys ja mahdolliset riskitekijät, kuten etnisyys, koulutus, kotialue jne.)?
Useiden lähteiden mukaan sukupuoleen liittyvien naisiin sukupuolittuneeseen väkivaltaan liittyvät murhat (eng. femicide) määrä on Turkissa korkealla tasolla.[footnoteRef:1] YK:n naisiin kohdistuvan väkivallan vastaisen erityisraportoijan 1.6.2023 julkaiseman Turkkia koskevan raportin mukaan naisiin kohdistuva väkivalta on yleistä ja laajalle levinnyttä ympäri maata. Raportin mukaan vakiintuneiden patriarkaalisten asenteiden ja syrjivien stereotypioiden jatkuminen on yksi syy naisiin kohdistuvaan sukupuoleen perustuvaan väkivaltaan. Erityisraportoija katsoo, että naisiin ja tyttöihin kohdistuva verkkoväkivalta on nousemassa esiin uutena ongelmana.[footnoteRef:2] YK:n ihmisoikeuskomitea osoitti 28.11.2024 julkaistussa raportissa huolensa naisten murhien korkeasta määrästä ja kotiväkivaltaan ja niin sanottuun kunniaan liittyvistä murhista.[footnoteRef:3] Australian ulkoministeriön vuoden 2025 Turkin maatietoa koskevan raportin mukaan sukupuolittunut väkivalta ja perheväkivalta on yleistä koko maassa. Yli 1,4 miljoonaa naista ilmoitti joutuneensa perheväkivallan uhriksi tammikuun 2013 ja heinäkuun 2024 välisenä aikana. Alueellisia eroja esiintyy, ja tutkimusten mukaan Koillis-Anatolian naiset joutuivat todennäköisimmin parisuhdeväkivallan uhriksi.[footnoteRef:4] [1:  Ks. esim: Freedom House 2026; UN Human Rights Council 1.6.2023, s. 3, kappale 7; DFAT 16.5.2025, s. 29, kappale 3.131.]  [2:  UN Human Rights Council 1.6.2023, s. 3, kappale 7.]  [3:  UN Human Rights Council 28.11.2024, s. 4, kappale 19.]  [4:  DFAT 16.5.2025, s. 29, kappale 3.130.] 

Turkki erosi vuonna 2021 naisiin kohdistuvan väkivallan vastaisesta kansainvälisestä Istanbulin yleissopimuksesta.[footnoteRef:5] Turkki on puolustanut sen päätöstä sillä, että se on kehittänyt naisiin kohdistuvan väkivallan vastaisen ”kokonaisvaltaisen laillisen ja institutionaalisen viitekehyksen”.[footnoteRef:6] Turkkilaisten ihmisoikeusjärjestöjen[footnoteRef:7] 16.9.2024 julkaiseman, YK:n ihmisoikeusneuvostolle lähettämän raportin mukaan hallitus ei julkaise aineistoa naisiin kohdistuvista murhista, joten sopimuksesta eroamisen vaikutusta naisten asemaan on vaikea arvioida.[footnoteRef:8] Turkkilaisen naistenmurhia tilastoivan Kadın Cinayetlerini Durduracağız Platformu-järjestön vuoden 2023 tilannetta kuvaavan raportin mukaan ainoa vuosi jolloin Turkissa raportoitiin laskua naistenmurhien määrässä oli 2011, jolloin Turkki liittyi Istanbulin sopimukseen.[footnoteRef:9] Järjestö arvioi naisten murhia Turkissa vuonna 2024 tilastoivassa vuosiraportissaan, että naisten murhien määrän kasvu liittyy siihen että Turkki erosi Istanbulin yleissopimuksesta.[footnoteRef:10] Australian ulkoministeriön haastattelemien anonyymien Turkin sisäisten lähteiden mukaan Turkin vetäytyminen Istanbulin yleissopimuksesta rohkaisi naisiin kohdistuvan väkivallan tekijöitä. Maan sisäiset lähteet totesivat myös, että lievät tuomiot miehille, jotka ovat pahoinpidelleet, raiskanneet tai murhanneet naisia, ovat luoneet suvaitsevaisuuden ilmapiirin sukupuoleen perustuvalle väkivallalle.[footnoteRef:11] [5:  OHCHR 23.3.2021.]  [6:  UN Human Rights Council 27.6.2025, s. 3, kappale 10.]  [7:  Alevi Philosophy Centre (APC), Human Rights Association (İHD), Diyarbakır Bar
Association Child Rights Centre (Diyarbakır Bar Association CRC), Kaos Gay and Lesbian
Cultural Research and Solidarity Association (Kaos GL), 17 May Association, Romani
Memory Studies Association (Romani Godi), Rights Initiative Association (RIA), The
Foundation for Women’s Solidarity (FWS), Media and Law Studies Association (MLSA),
Social Policy, Gender Identity and Sexual Orientation Studies Association (SPOD),
Association for Struggle Against Sexual Violence (ASAV), Human Rights Joint Platform
(İHOP), and member of İHOP-Association for Monitoring Rqual Rights (AMER), member of
İHOP-Human Rights Agenda Association (HRAA), member of İHOP-RIA, and member of
İHOP-İHD.]  [8:  Turkkilaiset ihmisoikeusjärjestöt 16.9.2025, s. 21.]  [9:  Durduracağız Platformu 2024. ]  [10:  Durduracağız Platformu 9.1.2025. ]  [11:  DFAT 16.5.2025, s. 29, kappale 3.133.] 

Saksan valtion mediayhtiön DW:n (Deutsche Welle) 15.10.2024 julkaistuun artikkeliin haastatellun Cinayetlerini Durduracağız Platformu-naisasiajärjestön juristi Esin Izel Uysalin mukaan naisiin kohdistuva väkivalta ei ole uusi ilmiö Turkissa, mutta se on mennyt ”uusiin ulottuvuuksiin” viime vuosina murhien muututtua yhä raaemmiksi ja tekijöiden yhä nuoremmiksi. Suurin osa naisten murhista tapahtuu uhrien kotona, mutta myös suuremmissa määrin julkisilla paikoilla.[footnoteRef:12] [12:  DW 15.10.2024.] 

YK:n naisiin kohdistuvan väkivallan vastaisen erityisraportoijan mukaan monia naisiin kohdistuvia rikoksia, mukaan lukien naisten murhia, tehdään ns. kunnian nimissä.[footnoteRef:13] Australian ulkoministeriön mukaan Turkissa tapahtuu pieniä määriä kunniamurhia joka vuosi. Turkin lainsäädännössä kunnianmurhat määritellään murhaksi, joka on tehty tai määrätty rangaistukseksi perheenjäsenelle, jonka uskotaan tahranneen perheen maineen. Mainetta tahraaviksi teoiksi voidaan katsoa esimerkiksi avioliiton ulkopuolinen seksi, järjestetystä avioliitosta kieltäytyminen, oman puolison valitseminen ilman perheen suostumusta, raiskauksen uhriksi joutuminen sekä samaa sukupuolta olevien väliset seksuaaliset teot tai liberaalia käyttäytymistä ja pukeutumista. Kunnian puolustamista ei pidetä lieventävänä seikkana Turkin tuomioistuimissa.[footnoteRef:14]  [13:  UN Human Rights Council 1.6.2023, s. 3, kappale 10.]  [14:  DFAT 16.5.2025, s. 29–30, kappale 3.135.] 

YK:n naisiin kohdistuvan väkivallan vastaisen erityisraportoijan mukaan Turkin korkeimman valitustuomioistuimen yleiskokous pyrki määrittelemään kunniarikoksen seuraavilla kategorioilla: 1. tekijän toimet liittyvät 1velvollisuuden tunteeseen jonka hän tekee perinteen nimissä, 2. epäoikeudenmukainen provokaatio, jota ei voida soveltaa, jos rikos on tehty ”perinteen” nimissä ja 3. tekijä katsoo uhrin ”provosoineen” tekijää. Erityisraportoijan mukaan ylimmän valitustuomioistuimen yleiskokous piti vaikeana määrittää kriteerejä, joiden perusteella voitaisiin määrittää, milloin kyseessä on kunnian nimissä tehty murha, koska tällaisissa olosuhteissa ei ollut olemassa luokkaa, johon ”epäoikeudenmukaisen provokaation säännöksiä”[footnoteRef:15] olisi voitu soveltaa.[footnoteRef:16] Australian ulkoministeriön mukaan kunnianmurhasta tuomitut henkilöt voidaan tuomita elinkautiseen vankeuteen, mutta raporttiin haastatellut anonyymit maan sisäiset lähteet kertoivat, että, että tuomarit langettavat usein lievennettyjä tuomioita kunnianmurhatapauksissa ”provokaation” tai ”hyvän käytöksen” perusteella.[footnoteRef:17] [15:  Turkin rikoslain 29. artiklan mukaan raskas elinkautinen vankeusrangaistus lievennetään 18–24 vuoden vankeusrangaistukseen, jos teko on tapahtunut ”epäoikeutetun provokaation” seurauksena (Turkin tasavalta 26.9.2004, artikla 29.]  [16:  UN Human Rights Council 1.6.2023, s. 3, kappale 10.]  [17:  DFAT 16.5.2025, s. 29–30, kappale 3.135.] 

YK:n naisiin kohdistuvan väkivallan vastaisen erityisraportoijan mukaan Turkin valtion julkaisemien lähteiden mukaan Turkissa tapahtui vuosina 2010–2020 3175 naisten murhaa ja yli 300 naisten murhaa vuonna 2021. Näistä suurin osa oli uhrien aviomiehen, kumppanin tai miespuolisen sukulaisten tekemiä. Erityisraportoija arvioi, että todellinen määrä on huomattavasti korkeampi ilmiön aliraportoinnin vuoksi.[footnoteRef:18] Erityisraportoijan mukaan kotiväkivaltaa pidetään Turkissa yleisesti yksityisenä asiana. Viranomaisille tehtyjen suhteellisen vähäiseen ilmoitusten määrään voivat erityisraportoijan mukaan vaikuttaa tietoisuuden puute, koston pelko, stigmatisoituminen, ”,luottamuksen puute lainvalvontaviranomaisiin, sekä tukipalveluiden heikkolaatuisuus.[footnoteRef:19] [18:  UN Human Rights Council 1.6.2023, s. 3, kappale 9.]  [19:  UN Human Rights Council 1.6.2023, s. 4, kappale 12.] 

Turkkilaisen naisten murhia tilastoivan Anıtsayaç-sivuston mukaan vuonna 2026 oli tämän kyselyvastauksen julkaisuun mennessä murhattu yhteensä 316 naista.[footnoteRef:20] Turkkilaisen naisten murhia tilastoivan Kadın Cinayetlerini Durduracağız Platformu-järjestön kuutta ensimmäistä kuukautta vuonna 2026 kuvaavan raportin mukaan Turkissa oltiin murhattu yhteensä 150 naista. Lisäksi 151 naista oli kuollut epäilyttävissä olosuhteissa. 61 % murhista tapahtui uhrin kotona, 11 % kadulla, 5 % autossa, 4 % hylätyssä paikassa, 3 % pellolla, 2 % työpaikalla, 1 % rannalla, 1 % hotellissa, 1 % muussa julkisessa tilassa, 1 % muussa paikassa ja 9 % paikkaa ei voitu varmentaa. 43 % tekijä oli uhrin puoliso, 11 % uhrin seurustelukumppani, 7 % uhrin entinen puoliso, 7 % uhrin sukulainen, 6 % uhrin tuttava, 6 % uhrin isä, 4 % uhrin poika, 3 % uhrin entinen seurustelukumppani, 1 % uhrin veli, 1 % muu ja 11 %:ssa tapauksista tekijää ei voitu varmentaa. Uhreista 7 % oli 66-vuotiaita tai vanhempia, 39 % oli 36–65-vuotiaita, 27 % uhreista oli 25–35-vuotaita, 5 % 19–24-vuotiaita, 3 % 15–18-vuotiaita, 1% 12–14-vuotiaita ja 15 % uhrin ikää ei voitu varmentaa. 11 % murhista motiivina oli väkivallan tekijän halu estää naista tekemästä itsenäisiä valintoja, 7 % liittyi talouteen, 3 % muu motiivi ja 78 %:ssa motiivia ei voitu varmentaa. 10 % uhreista oli työsuhteessa, 1 % ei ollut työsuhteessa ja 89 % työllisyyssuhdetta ei voitu varmentaa. 45 %:lla uhreista oli lapsia, 7 % oli lapsettomia ja 46 % lapsien määrää ei voitu varmentaa. 47 % uhreista oli naimisissa, 15 % oli naimattomia ja 39 % kohdalla uhrin siviilisäätyä ei voitu varmentaa.[footnoteRef:21]  [20:  Anıtsayaç [päiväämätön]. ]  [21:  Cinayetlerini Durduracağız Platformu 23.6.2026.] 

Anıtsayaç-sivuston mukaan vuonna 2025 Turkissa murhattiin yhteensä 461 naista.[footnoteRef:22] Kadın Cinayetlerini Durduracağız Platformu-järjestön vuoden 2025 tilannetta kuvaavan raportin mukaan vuonna 2025 Turkissa tapettiin 294 naista miesten toimesta, joiden lisäksi 297 naista kuoli epäilyttävissä olosuhteissa. 61 % murhista tapahtui naisten kodeissa, 17 % kadulla, 5 % uhrin työpaikalla, 4 % muulla julkisella paikalla, 2 % autossa, 2% hylätyssä paikassa, 1 % rannalla, 1 % pellolla, 1 % muussa paikassa ja 6 %:ssa paikkaa ei voitu varmentaa. 35 % tapauksista tekijänä oli uhrin puoliso, 11 % entinen puoliso, 10 % uhrin seurustelukumppani, 10 % uhrin sukulainen, 9 % uhrin tuttava, 8 % uhrin entinen seurustelukumppani, 6 % uhrin poika, 5 % uhrin isä, 2 % uhrin veli, 1 % uhrille tuntematon henkilö, 1 % joku muu ja 3 % tapauksista tekijä ei ollut tiedossa. Uhreista 41 % oli 36–65-vuotiaita, 27 % oli 25–35-vuotaita, 9 % 19–24-vuotiaita ja 9 % ikä ei ollut tiedossa. 49 %:lla uhreista oli lapsia, 9 % oli lapsettomia, 2 % oli raskaana ja 41 % tapauksista lapsien määrää ei voitu varmentaa. 44 % uhreista oli naimisissa, 22 % naimattomia ja 34 % siviilisäätyä ei voitu varmentaa. 15 % uhreista oli työsuhteessa, 4 % ei ollut ja 81 % työllisyystilannetta ei voitu varmentaa. Raportin mukaan 23 % murhien motiivi liittyi uhrin haluun tehdä itsenäisiä päätöksiä, 10 % liittyi talouteen, 5 % muihin asioihin ja 61 % tapauksista murhan motiivia ei voitu varmentaa.[footnoteRef:23] [22:  Anıtsayaç [päiväämätön]. ]  [23:  Cinayetlerini Durduracağız Platformu 22.1.2026. ] 

Anıtsayaç-sivuston mukaan vuonna 2024 Turkissa murhattiin yhteensä 459 naista.[footnoteRef:24] Kadın Cinayetlerini Durduracağız Platformu-järjestö tilastoi Turkissa tapahtuneen vuonna 2024 ainakin 394 naisten murhaa miesten toimesta, sekä 259 naisen kuolemaa epäilyttävissä olosuhteissa. Tämä on korkein määrä naisten kuolemia, joita järjestö on tilastoinut vuodesta 2010 saakka. Vuonna 2024 57 % murhista tapahtui uhrin kotona, 19 % kadulla, 3 % hylätyssä paikassa, 3 % muussa julkisessa paikassa, 3 % autossa, 3 % uhrin työpaikalla, 2 % rannalla, 1 % muussa paikassa, 1 % pellolla, 1 % hotellissa, 1 % viihdetilassa ja 5 % tuntemattomassa paikassa. 42 % tapauksissa tekijänä oli uhrin aviomies, 12 % seurustelukumppani, 8 % uhrin isä, 8 % uhrin entinen seurustelukumppani, 7 % uhrin tuttava, 6 % uhrin sukulainen, 6 % uhrin poika, 2 % uhrin veli, 2 % uhrille vieras henkilö ja 2 % tekijää ei voitu varmentaa. Uhreista 34 % oli 36–65-vuotiaita, 29 % 25–35-vuotiaita, 10 % 19–24-vuotiaita, 3% 15–18-vuotiaita, 1% 12–14-vuotiaita ja 5% 0–11-vuotiaita. 13 % tapauksista uhrin ikää ei voitu määrittää. 18 % uhreista oli työllistettyjä, 5 % työttömiä ja 78 % kohdalla työllisyystilannetta ei voitu todentaa. 54 %:lla uhreista oli lapsia, 9 % oli lapsettomia, 1 % oli raskaana ja 36 % lapsien määrää ei voitu varmentaa. 50 % uhreista oli naimisissa, 21 % naimattomia ja 29 % siviilisäätyä ei voitu varmentaa. 28 % murhan motiivi liittyi naisen haluun tehdä itsenäisiä päätöksiä, 5 % liittyi talouteen, 1 % oli viharikoksia ja 7 % syynä oli jokin muu. 59 % motiivia ei voitu varmentaa.[footnoteRef:25] [24:  Anıtsayaç [päiväämätön].]  [25:  Cinayetlerini Durduracağız Platformu 9.1.2025. ] 

Erityisraportoija katsoo, että vähemmistöryhmiin kuuluviin naisiin kohdistuva väkivalta on erityisen huolestuttava ilmiö.[footnoteRef:26] Erityisraportoijan mukaan erilaiset syrjinnän muodot, jotkra kohdistuvat heikommassa asemassa oleviin ja syrjäytyneisiin nais- ja tyttöryhmiin, jatkuivat edelleen. Niitä kohdistui erityisesti kurdeihin, pakolaisiin ja turvapaikanhakijoihin, vammaisiin, lesboihin, biseksuaaleihin, transsukupuolisiin ja intersukupuolisiin naisiin, sekä syrjäisillä maaseutualueilla asuviin naisiin ja naisten ihmisoikeuksien puolustajiin.[footnoteRef:27] Kidutuksenvastainen OMCT:n (World Organization Against Torture) Turkin tilannetta vuonna 2025 käsittelevän vuosiraportin mukaan viranomaiset sivuuttavat usein sukupuolittuneeseen tai kotiväkivaltaan liittyviä ilmoituksia erityisesti maaseudulla ja tapauksissa, joissa se kohdistuu sukupuoli- ja seksuaalivähemmistöön kuuluviin henkilöihin.[footnoteRef:28] YK:n erityisraportoija katsoo, että heikossa yhteiskunnallisessa asemassa olevien henkilöiden marginalisoitu poliittinen osallistumistaso ja representaatio, sekä haavoittunut taloudellinen asema yhdessä perinteisten patriarkaalisten arvojen kanssa, altistaa edellä mainitut ryhmät väkivallan eri muodoille.[footnoteRef:29]  [26:  UN Human Rights Council 1.6.2023, s. 3, kappale 7.]  [27:  UN Human Rights Council 1.6.2023, s. 6, kappale 26.]  [28:  OMCT 2025, s. 4.]  [29:  UN Human Rights Council 1.6.2023, s. 6, kappale 27.] 

YK:n erityisraportoija nostaa esiin kurdinaisiin kohdistuvat syrjinnän poikkileikkaavat muodot johtuen heidän etnisestä ja kielellisestä vähemmistöasemastaan ja kurdien yleisesti heikosta ihmisoikeustilanteesta. Erityisraportoija nostaa esiin huolensa saamistaan raporteista, joiden mukaan syrjäisillä alueilla asuvat kurdilaiset naiset ja tytöt elävät usein huonoissa taloudellisissa ja sosiaalisissa olosuhteissa, jossa he joutuvat säännöllisesti häirinnän ja pelottelun kohteeksi. Heitä on myös suhteettoman paljon niin sanottujen kunniamurhien uhrien joukossa.[footnoteRef:30] Lisäksi erityisraportoija nostaa esiin sukupuoli- ja seksuaalivähemmistöihin kuuluvat naiset, sekä transnaiset, joiden mainitaan olevan erityisen alttiita väkivallalle.[footnoteRef:31] [30:  UN Human Rights Council 1.6.2023, s. 7, kappale 33.]  [31:  UN Human Rights Council 1.6.2023, s. 7, kappale 34.] 

Vuonna 2022 julkaistussa tutkimuksessa tutkija Angela Greulich ja Aurelien Dasre tutkivat naisten kokeman väkivallan ja työelämään osallistumisen yhteyttä Turkissa. Tutkimustulokset viittaavat siihen, että vaikka naisten yleistä työllisyyttä ei voida yhdistää naisten kotiväkivallan uhriksi joutumisen pienempään riskiin Turkissa, ne naiset, jotka osallistuvat virallisille työmarkkinoille, ja ne naiset, jotka tuottavat kotitalouden tuloihin vähintään yhtä paljon kuin kumppaninsa, altistuvat vähemmän fyysiselle ja/tai seksuaaliselle kotiväkivallalle kuin muut naiset.[footnoteRef:32] [32:  Greulich, Angela & Dasre, Aurelien 2022, s. 1.] 

Kadın Cinayetlerini Durduracağız Platformu-järjestön 23.6.2026 julkaisemassa raportissa tuodaan esiin että 50 murhista (33 %) myös toinen murhan hetkellä läsnäollut henkilö murhattiin tai hän haavoittui. Tämä osoittaa järjestön mukaan sen, että väkivaltaa kohdistetaan myös naisten lähipiiriin. Naisen rinnalla olevat ihmiset ovat usein uhrien lapsia, äitejä, sisaruksia, ystäviä tai naapureita. Miespuoliset tekijät eivät pyri pelkästään riistämään naisen henkeä, vaan he pyrkivät myös rankaisemaan niitä, jotka yrittävät auttaa uhria.[footnoteRef:33] [33:  Cinayetlerini Durduracağız Platformu 23.6.2026.] 

YK:n naisiin kohdistuvan väkivallan vastaisen erityisraportoijan mukaan huolimatta siitä, että julkinen tietoisuus naisiin kohdistuvasta väkivallasta on kasvanut viime vuosina, seksuaalisen väkivallan uhreihin liittyy edelleen negatiivisia stereotypioita, jotka johtavat uhrien syyttämiseen.[footnoteRef:34] Turkkilaisten ihmisoikeusjärjestöjen 16.9.2024 julkaiseman, YK:n ihmisoikeusneuvostolle lähettämän raportin mukaan seksuaalisen väkivallan uhrit joutuvat usein uudelleen uhrin asemaan erilaisten yleisten käytäntöjen, kuten seksuaalihistoriasta kyselemisen, välikohtauksessa tapahtuneen uhrin reagoimattomuuden ja neitsyystestien, vuoksi.[footnoteRef:35] [34:  UN Human Rights Council 1.6.2023, s. 4, kappale 17.]  [35:  Turkkilaiset ihmisoikeusjärjestöt 16.9.2025, s. 28.] 

Viranomaisten ja muiden tarjoama tukitoimet ja suojelu (esim. lainsäädäntö ja konkreettiset toimet, kuten henkilötietojen salaaminen, henkilöllisyyden vaihtaminen, lähestymiskiellot, turvakotien saatavuus jne.)?
Naisiin kohdistuvan väkivallan vastainen lainsäädäntö ja tukitoimet
Vuoden 2012 laki numero 6284 (”Perheen suojelun ja väkivallan ennaltaehkäisyn laki”) on tarkoitettu antamaan erilaisia tukitoimia kotiväkivallan uhreille. Lain 3. artiklan mukaan viranomainen voi antaa seuraavia tukitoimia kotiväkivallan uhreille: 1. suojan antamista uhrin asuinalueella tai toisessa paikassa, 2. rahallista tukea, 3. psykologista, ammatillista, lainopillista ja sosiaalista ohjausta ja neuvontaa, 4. väliaikaista suojelua tilanteessa, jossa uhri on hengenvaarassa, 5. neljän kuukautta lasten päivähoitoa osana tukea, joka auttaa uhria integroitumaan työelämään.[footnoteRef:36] Lain 4. artiklassa määritellään väliaikaisista suojelutoimista, joita tuomari voi määrä väkivallan uhrille. Näihin kuuluvat 1. uhrin työpaikan vaihtaminen, 2. uhrin kotipaikan muuttaminen pois henkilön luota, jonka kanssa uhri on naimisissa, 3 jos tarvittavat vaatimukset täyttyvät, uhrin perheen talon kiinteistömerkintään liitetään merkintä, jonka mukaan kyseessä on omakotitalo, 4. henkilötunnistetietojen ja muiden niihin liittyvien tietojen sekä asiakirjojen muuttaminen asianomaisen henkilön antaman tietoon perustuvan suostumuksen perusteella, jos sen katsotaan ennaltaehkäisevän hänen henkeensä kohdistuvaa vaaraa.[footnoteRef:37]  [36:  Turkin tasavalta 20.3.2012, artikla 3.]  [37:  Turkin tasavalta 20.3.2012, artikla 4.] 

Lain 5. artikla määrittelee tuomarin, johtavassa asemassa olevan hallinnollisen viranomaisen tai lainvalvontaviranomaisen antamista väliaikaisista suojelumääräyksistä, joihin lukeutuu kielto uhata tai loukata suojeltua henkilöä,[footnoteRef:38] lähestymiskiellon antamisen väkivallasta epäillylle henkilölle,[footnoteRef:39] kielto tuhota suojellun henkilön omaisuutta,[footnoteRef:40] kielto ahdistella suojelua henkilöä viestintälaitteilla,[footnoteRef:41] mahdollisuus määrätä väkivallasta epäiltyä henkilöä luovuttamaan käsiaseensa viranomaisille,[footnoteRef:42] kieltää epäiltyä henkilöä käyttämästä alkoholia tai muita päihdyttäviä aineita suojeltavan henkilön tai hänen perheensä läsnä ollessa ja määrätä hänen terveystarkastukseen ja addiktion hoitoon.[footnoteRef:43] Saman artiklan 2. kohdan mukaan tapauksissa, joissa viivästys suojelumääräyksen toimeenpanossa aiheuttaa riskejä suojeltavalle henkilölle liittyen artiklan 1. kohdan osiin a., b., c. ja d., näiden toimien toteutus voidaan ohjata lainvalvontaviranomaiselle jonka on raportoitava asiaa hoitavalle tuomarille seuraavan työpäivän aikana.[footnoteRef:44] Lain 8. artiklalla voidaan salata uhrin ja hänen lähteistensä henkilöllisyys- ja osoitetiedot virallisista rekistereistä. Tietojen laittomasta jakamisesta voidaan määrätä vankeusrangaistus.[footnoteRef:45] [38:  Turkin tasavalta 20.3.2012, artikla 5, kohta 1. a.]  [39:  Turkin tasavalta 20.3.2012, artikla 5, kohdat 1. b, c, ç ja d.]  [40:  Turkin tasavalta 20.3.2012, artikla 5, kohta 1. e.]  [41:  Turkin tasavalta 20.3.2012, artikla 5, kohta 1. f.]  [42:  Turkin tasavalta 20.3.2012, artikla 5, kohdat 1. g ja ğ.]  [43:  Turkin tasavalta 20.3.2012, artikla 5, kohta 1. h.]  [44:  Turkin tasavalta 20.3.2012, artikla 5., kohta 2.]  [45:  Turkin tasavalta 20.3.2012, artikla 8, kohta 6.] 

Lain 13. artiklan mukaan lainvalvontaviranomaiset voivat pidättää epäillyn ennakoivasti kolmesta kymmeneen päivään. Jos hän rikkoo toistuvasti hänelle asetettuja määräyksiä, pidätys pitenee 15–30 päivään.[footnoteRef:46] [46:  Turkin tasavalta 20.3.2012, artikla 13.] 

Lain 16. artiklassa määritellään sukupuolten tasa-arvoa koskevan tietoisuuden lisäämisen lakisääteiseksi velvollisuudeksi. Tämän mukaisesti kaikkien julkisten laitosten ja organisaatioiden sekä julkisen laitoksen luonteen omaavien ammattijärjestöjen on huolehdittava siitä, että niiden henkilöstö ja jäsenet osallistuvat Perhe- ja sosiaaliasiainministeriön laatimiin ja koordinoimiin koulutusohjelmiin naisten ihmisoikeuksien ja sukupuolten tasa-arvon aiheista, jotta tätä lakia voidaan soveltaa tehokkaasti. Lisäksi perus- ja keskiasteen opetussuunnitelmiin on sisällytettävä oppitunteja naisten ihmisoikeuksista ja sukupuolten tasa-arvosta.[footnoteRef:47] [47:  Turkin tasavalta 20.3.2012, artikla 16.] 

Vuonna 2021 tehdyillä lakiuudistuksilla pyritään vastaamaan tehokkaammin naisiin kohdistuvaan väkivaltaan. Uudistuksissa rangaistuksia kovennettiin nykyisen tai entisen aviokumppanin tahallisesta taposta, tahallisesta pahoinpitelystä, kidutuksesta ja vapaudenriistosta.[footnoteRef:48] YK:n naisiin kohdistuvan väkivallan vastaisen erityisraportoijan 27.7.2022 julkaiseman raportissa kritisoidaan sitä, että rikosprosessilain vuoden 2021 muutoksessa määrätään, että vahvan rikosepäilyn lisäksi vaaditaan myös konkreettista näyttöä tutkintavankeuden määräämiseksi rikosoikeudenkäynnin aikana, mukaan lukien seksuaalirikoksista ja hyväksikäyttörikoksista. Erityisraportoijan saamien tietojen mukaan naisiin kohdistuvaa väkivaltaa harjoittavat miehet käyttävät edelleen menestyksekkäästi rikoslain 29. (”epäoikeutettu provokaatio”) artiklaa rangaistustensa lieventämiseksi.[footnoteRef:49] [48:  Basın ve Halkla İlişkiler Müşavirliği 14.7.2021.]  [49:  UN Special Rapporteur on Violence against women and girls 27.7.2022, s. 6.] 

Toukokuussa 2022 voimaan tullut laki numero 7406 kiristi tahallisen tapon tuomiota tapauksissa, joissa uhri on nainen. Lakimuutoksen myötä rangaistus kovennettiin elinkautiseen vankeusrangaistukseen. Lisäksi laki antaa minimirangaistuksen ruumiinvammoja, kärsimystä, kidutusta aiheuttavista, sekä elämää tai seksuaalista integriteettiä uhkaavista rikoksista, jos uhri on nainen. Laissa kriminalisoitiin uhrin tai hänen lähteistensä seuraaminen tai yhteydenpito häneen viestintävälineiden tai kolmansien henkilöiden välillä siten, että se aiheuttaa ahdistusta tai pelkoa uhrille. Rikoksen toteaminen vaatii uhrin tekemää ilmoitusta asiasta ja siitä rangaistaan kuudesta kuukaudesta kolmeen vuoteen kestävään vankeusrangaistukseen. Rangaistus korotetaan yhden vuoden ja kolmen vuoden väliseen vankeusrangaistukseen, jos tekijä on eronnut tai asumuserossa oleva puoliso.[footnoteRef:50] [50:  Turkin tasavalta 12.5.2022.] 

Kuntalain nro 5393 mukaan jokaisen yli 50 000 asukkaan kunnan on perustettava naisten ja lasten turvakoti.[footnoteRef:51] Turkin perhe- ja sosiaalisasioiden ministeriön 14.12.2025 julkaisemien tietojen mukaan maassa toimi yhteensä 150 turvakotia, joista se hallinnoi 112:sta. Lisäksi ministeriö rakensi raportin julkaisun aikaan neljää turvakotia Hatayssa, Istanbulissa ja Kocaelissa.[footnoteRef:52] Maassa toimii lisäksi Turkin perhe- ja sosiaaliasianministeriön hallinnoimia väkivallan uhreille tarkoitettuja ŞÖNİM (Şiddet Önleme ve İzleme Merkezi)-keskuksia. Joulukuussa 2025 niitä oli yhteensä 86 81:ssä maakunnassa.[footnoteRef:53] Ministeriön mukaan näiden keskusten tarkoitus tarjota psykososiaalista, oikeudellista, terveydenhuollollista ja taloudellista tukea, koulutus- ja ammatinvalintaohjausta sekä seuranta- ja valvontatoimenpiteitä väkivallan uhreille perheiden suojelusta ja naisiin kohdistuvan väkivallan ehkäisemisestä annetun lain nro 6284 puitteissa.[footnoteRef:54]  [51:  Turkin tasavalta 3.7.2005, artikla 14]  [52:  T.C. aile ve sosyal hizmetler  bakanliği 14.12.2025, s. 18.]  [53:  T.C. aile ve sosyal hizmetler bakanliği 14.12.2025, s. 18.]  [54:  T.C. aile ve sosyal hizmetler bakanliği 7/2023, s. 99–100.] 

Julkisten syyttäjien toimistojen yhteydessä toimii kotiväkivallan tutkimustoimistoja, joiden tehtävänä on tutkia kotiväkivaltaan liittyviä rikoksia ja toimeenpanna lain numero 6284:n mukaisia toimenpiteitä. 31. heinäkuuta 2023 mennessä tutkintayksiköiden määrä oli yhteensä 225, joista 81 sijaitsi maakuntien keskusoikeuksissa ja 144 muissa kuin maakuntakeskuksissa sijaitsevissa käräjäoikeuksissa.[footnoteRef:55] Lisäksi asianajajayhdistysten yhteydessä toimii naisille tarkoitettuja neuvontakeskuksia, jotka antavat ilmaista neuvontaa ja voivat ohjata naisia turvakoteihin.[footnoteRef:56] [55:  T.C. aile ve sosyal hizmetler bakanliği 7/2023, s. 102.]  [56:  T.C. aile ve sosyal hizmetler bakanliği 7/2023, s. 104.] 

Tuomareiden ja syyttäjien neuvoston 27. joulukuuta 2019 tekemällä päätöksellä perheoikeudelliset tuomioistuimet muutettiin erityistuomioistuimiksi, jotta voitaisiin varmistaa tuomioistuinten tehokkuus ja toimivuus sekä tehdä kiireellisiä päätöksiä. Heinäkuussa 2023 tällaisia tuomioistuimia oli 406.[footnoteRef:57] [57:  T.C. aile ve sosyal hizmetler bakanliği 7/2023, s. 102–103.] 

Perhe- ja sosiaaliasiainministeriö rahoittaa ja hallinnoi väkivallan vastaista puhelinlinjaa (ALO 183 Şiddetle Mücadele Hattı, puh.: +90 183; +90 5493810183 videopuheluille; +90 5011830183 Whatsapp-sovelluksella käytettävä numero). Se toimii vuorokauden ympäri turkin, kurdin ja arabian kielillä.[footnoteRef:58] Naisasiajärjestö TKDF (Türkiye Kadın Dernekleri Federasyonu) hallinnoi hätätilanteille tarkoitettua tukilinjaa kotiväkivallan uhreille, joka ohjaa väkivallan uhreja palveluiden piiriin.[footnoteRef:59] Istanbulin kaupungilla on oma tukinumero joka palvelee turkin, kurdin, arabian ja englannin kielillä.[footnoteRef:60] WAVE (Women Against Violence in Europe)-järjestön Turkin tilannetta 2025 käsittelevässä raportissa listataan myös turkkilaisten kansalaisjärjestöjen, kuten Mor Çatın, KAMER-säätiön ja Mor Salkımin hallinnoimista apupuhelimista.[footnoteRef:61] [58:  T.C. aile ve sosyal hizmetler bakanliği [päiväämätön].]  [59:  TKDF [päiväämätön].]  [60:  Bianet 6.3.2026.]  [61:  WAVE 2025, s. 1.] 

Perhe- ja sosiaaliasiainministeriö on kehittänyt ilmaisen KADES (Kadın Destek Uygulamasını)-sovelluksen jonka tarkoitus on estää naisiin ja lapsiin kohdistuvaa väkivaltaa. Sovelluksen avulla perheväkivallan ja naisiin kohdistuvan väkivallan uhrit voivat hätätilanteissa avata laitteensa sijaintitiedot ja ottaa yhdellä painalluksella yhteyttä poliisin hätäpuhelukeskukseen numeroon 155, jolloin tapahtumapaikalle lähetetään lähin partio tai yksikkö puuttumaan tilanteeseen.[footnoteRef:62] [62:  T.C. aile ve sosyal hizmetler bakanliği [päiväämätön]a.] 

Viranomaissuojelun saatavuus
Useissa lähteissä kerrotaan rankaisemattomuuden kulttuurista liittyen kotiväkivaltatapauksiin,[footnoteRef:63] sekä siitä että poliisi saattaa suhtautua välinpitämättömästi kotiväkivaltatapauksiin.[footnoteRef:64] Useiden lähteiden mukaan naisiin kohdistuvan väkivallan vastaisen lainsäädännön toimeenpano on heikkoa.[footnoteRef:65] [63:  Ks. esim: Freedom House 2026; UN Human Rights Council 1.6.2023, s. 12, kappale 60; UN Human Rights Council 1.6.2023, s. 16, kappale 84.]  [64:  Ks. esim: UN Human Rights Council 1.6.2023, s. 3, kappale 10; Freedom House 2026; Mor Çatı 17.7.2024; DFAT 16.5. 2025, s. 29, kappale 3.134; Kadın Dayanışma Vakfı 9/2025, s. 33.]  [65:  Ks. esim: Euroopan komissio 4.11.2025, s. 38; Mor Çatı 17.7.2024; UN Human Rights Council 1.6.2023, s. 15, kappale 78; Turkkilaiset ihmisoikeusjärjestöt 16.9.2025, s. 21; Cinayetlerini Durduracağız Platformu 9.1.2025.] 

Euroopan komission Turkin jäsenkelpoisuutta arvioivan, vuoden 2025 vuosiraportin mukaan sukupuolten tasa-arvoa ja sukupuoleen perustuvan väkivallan torjuntaa koskeva oikeudellinen ja institutionaalinen kehys on puutteellista, ja sen täytäntöönpano ja valvonta ovat riittämättömiä. Vaikka Turkissa on lainsäädäntökehys ja joitakin poliittisia aloitteita, joiden tarkoituksena on puuttua naisiin ja tyttöihin kohdistuvaan väkivaltaan, niiden täytäntöönpanossa ja palvelujen saatavuudessa ja lainvalvonnassa on edelleen merkittäviä puutteita, mikä tekee ongelmasta järjestelmällisen ja laajalle levinneen. Lainsäädännön täytäntöönpano on epäjohdonmukaista. Rikoksentekijät hyötyvät usein oikeusistuinten antamista lievistä tuomiosta ja rankaisemattomuudesta. Lainvalvontaviranomaiset käsittelevät naisiin ja tyttöihin kohdistuvaa väkivaltaa usein yksityisenä perheasiana, mikä edistää rankaisemattomuutta.[footnoteRef:66]  [66:  Euroopan komissio 4.11.2025, s. 38.] 

YK:n naisiin kohdistuvan väkivallan vastaisen erityisraportoijan 1.6.2023 julkaiseman raportin mukaan monissa parisuhdeväkivaltatapauksissa uhrit olivat aiemmin ilmoittaneet väkivallanteoista poliisille, mutta heille ei ollut tarjottu riittävää ja tehokasta suojelua.[footnoteRef:67] Erityisraportoijan mukaan viranomaisten kapasiteetti ja sukupuoleen liittyvät ennakkoluulot sekä rajalliset resurssit heikentävät lainvalvontaviranomaisten kapasiteettia tutkia naisiin kohdistuvaan väkivaltaan liittyviä rikoksia ja ylläpitävät rankaisemattomuutta näistä rikoksista.[footnoteRef:68] Erityisraportoija nostaa esiin lainvalvontaviranomaisten piirissä olevan yleisen käsityksen naisiin kohdistuvasta väkivallasta yksityisenä asiana, mikä johtaa viivästyksiin lain toimeenpanossa, kotiväkivallan merkkien sivuuttamiseen ja siihen liittyvien väitteiden sivuuttamisena. Uhreja usein kannustetaan olemaan jättämättä rikosilmoituksia ja raportoituiduista rikoksista tehdyt tutkinnat eivät ole luonteeltaan tarkkoja.[footnoteRef:69] YK:n ihmisoikeuskomitea osoittaa 28.11.2024 julkaistussa raportissa huolensa siitä, että väkivallan uhreiksi joutuneet naiset pelkäävät rikosilmoituksen tekoa johtuen viranomaisten passiivisuudesta ja stigmatisoitumisen ja uudelleen uhriksi joutumisen riskin vuoksi.[footnoteRef:70] Yhdysvaltalaisen Freedom House-ihmisoikeusjärjestön Turkin ihmisoikeustilannetta vuonna 2026 käsittelevän vuosiraportin mukaan poliisit ovat usein vastahakoisia puuttumaan kotiväkivaltaan.[footnoteRef:71]  [67:  UN Human Rights Council 1.6.2023, s. 3, kappale 10.]  [68:  UN Human Rights Council 1.6.2023, s. 12, kappale 60.]  [69:  UN Human Rights Council 1.6.2023, s. 16, kappale 84.]  [70:  UN Human Rights Council 28.11.2024, s. 4, kappale 19.]  [71:  Freedom House 2026. ] 

Alankomaiden ulkoministeriön helmikuussa 2025 julkaisemaan, Turkin maatietoa koskevaan raporttiin haastatellun lähteen mukaan poliisi ei ole yhdenmukaistanut toimintatapojaan naisten tekemien valitusten käsittelyssä. Tämän seurauksena poliisit toimivat oman harkintansa mukaan, mikä johtaa siihen, että valituksia käsitellään eri tavoin. Poliisi on taipuvaisempi auttamaan naisia, joilla on näkyviä merkkejä fyysisestä väkivallasta tai jotka ovat joutuneet seksuaalisen väkivallan uhriksi. Sen sijaan näkymättömän väkivallan, kuten henkisen väkivallan ja taloudellisen hyväksikäytön, uhreja ei oteta yhtä vakavasti.[footnoteRef:72] [72:  Ministerie van Buitenlandse Zaken 2/2025, s. 76.] 

Australian ulkoministeriön haastattelemat Turkin sisäiset lähteet kertoivat, että perheväkivallan ilmoitusaste viranomaisille on alhainen, sillä kulttuuriset normit ja taloudellinen riippuvuus estivät monia naisia ilmoittamasta väkivallasta. Vaikka jotkut naiset saivat sukulaisiltaan tukea väkivaltaisen parisuhteen lopettamiseen, toisia kannustettiin jäämään suhteeseen ”perheen edun vuoksi”. Maassa olevat lähteet kertoivat, että kun naiset ilmoittivat väkivallasta, poliisi oli usein haluton nostamaan syytettä ja kannusti sen sijaan uhria sovittelemaan väkivallantekijän kanssa. Raporttiin haastateltujen anonyymien lähteiden mukaan poliisi nostaa syytteen tapauksissa, joissa nainen vaati ilmoituksen tekemistä tai oli saanut vakavia ruumiinvammoja. Jotkut väkivallantekijät joutuivat vankilaan, mutta toiset välttivät rangaistuksen tai saivat lieviä tuomioita esimerkiksi ”hyvän käytöksen” perusteella.[footnoteRef:73] [73:  DFAT 16.5. 2025, s. 29, kappale 3.134.] 

Turkkilaisen naisten turvakotien säätiö Mor Çatın 17.7.2024 julkaiseman raportin mukaan naisiin kohdistuvan väkivallan tuomioasteet ovat alhaiset, ja naisiin kohdistuvan väkivallan tapausten tutkinnassa sekä tekijöiden syytteeseenpanossa on suuria ongelmia.[footnoteRef:74] YK:n naisiin kohdistuvan väkivallan vastainen erityisraportoija nosti esiin tehottoman syytteelle panon, saatavilla olevan oikeusavun rajoitteet erityisesti pienituloisten naisten kohdalla sekä oikeusavun saamisen edellytysten todistamisen hankalan menettelyn.[footnoteRef:75]  [74:  Mor Çatı 17.7.2024.]  [75:  UN Human Rights Council 1.6.2023, s. 15, kappale 78.] 

Turkkilaisen Kadın Dayanışma Vakfı-naisasiajärjestön laki numero 6284:n soveltamista käsittelevän, syyskuussa 2025 julkaistun raportin mukaan lain täytäntöönpanosta vastaavat viranomaiset, kuten lainvalvontaviranomaiset, perheoikeudet, oikeusviranomaiset, turvakodit ja ŞÖNİM-keskukset eivät useimmiten noudata lähestymistapaa, jossa väkivaltaa kokeneiden naisten tarpeet ja turvallisuus asetetaan etusijalle. Naisten hakemusten käsittelyssä kohtaamat esteet, viivästykset, väärät ohjeet ja sukupuoleen perustuvat ennakkoluulot heikentävät suojelumekanismien tehoa ja vaikeuttavat naisten irtautumista väkivallan kierteestä ja oikeuden saamista. Raportissa oltiin tutkittu 203 suojelumääräystapausta, joista 63:ssa naiset olivat tehneet suojeluhakemuksen poliisille tai santarmille. Raportin mukaan monet naiset joutuivat tilanteeseen, jossa poliisit tai santarmit kyseenalaistivat heidän kertomaansa tai katsoivat väkivallan olevan perheen sisäisen asia. Psykologista, taloudellista tai digitaalista väkivaltaa koskevia ilmoituksia ei otettu vakavasti, eikä niiden pohjalta ryhdytty toimenpiteisiin tai niistä tehdyt ilmoitukset hylättiin sillä perusteella, että väkivallasta ei ollut tarpeeksi todisteita. Järjestö oli saanut tietoonsa tapauksia, joissa poliisi ei aloittanut rikostutkintaa, vaikka olivat saapuneet uhrin kutsumana rikospaikalle. Lisäksi viranomaiset pyrkivät usein sovittelemaan uhrin ja väkivallan tekijän välejä uhrin suojelun sijaan.[footnoteRef:76] Tehdessään suojeluhakemuksen perheoikeudelle, syyttäjänvirastolle ja oikeusapukeskuksille naisilta vaaditaan usein todisteita sen toteuttamiseksi (203 tapauksesta 154:ssä). Järjestön mukaan tämä osoittaa, että oikeusjärjestelmä suhtautuu epäilevästi väkivaltaa kokeneiden naisten lausuntoihin.[footnoteRef:77] [76:  Kadın Dayanışma Vakfı 9/2025, s. 33.]  [77:  Kadın Dayanışma Vakfı 9/2025, s. 34.] 

YK:n naisiin kohdistuvan väkivallan vastaisen erityisraportoijan mukaan viranomaiset katsovat sukupuoli- ja seksuaalivähemmistöihin kohdistuvia rikoksia sormien läpi ja tapauksista koskevan aineiston puute tekee myös ilmiön vastaisten toimien toteuttamisen vaikeaksi. Uhrit eivät usein luota viranomaisiin, minkä vuoksi he joutuvat nojaamaan kansalaisjärjestöjen palveluihin.[footnoteRef:78] YK:n ihmisoikeuskomitea osoittaa 14.8.2024 julkaistussa raportissa huolen väitteistä, joiden mukaan suojelumääräyksiä ei myönnetä riittävän pitkäksi ajaksi, että sukupuolittunutta ja perheväkivaltaa koskevat ilmoitukset hylätään usein, erityisesti maaseudulla ja silloin, kun tapaukset koskevat lesboja, homoja, biseksuaaleja ja transsukupuolisia henkilöitä.[footnoteRef:79] [78:  UN Human Rights Council 1.6.2023, s. 7, kappale 34.]  [79:  UN Human Rights Council 14.8.2024, s. 9, kappale 32.] 

Australian ulkoministeriö arvioi, että naisen mahdollisuudet muuttaa pois väkivallantekijän luota riippuvat monista tekijöistä, kuten naisen taloudellisen itsenäisyyden asteesta ja siitä, onko naisella perhe- ja ystäväverkostoa uudella asuinpaikalla. Vaikka suuret kaupungit voivat tarjota jonkin verran nimettömyyttä, raporttiin haastatellut Turkissa toimivat anonyymit lähteet kertoivat, että sosiaalinen media on helpottanut väkivallantekijöiden mahdollisuuksia jäljittää uhrejaan, mikä vaikeuttaa pakoa erittäin määrätietoisilta väkivallantekijöiltä. On ollut tapauksia, joissa naismurhia ja kunniamurhia on tehty kuukausia tai jopa vuosia sen jälkeen, kun uhri oli muuttanut pois ja ryhtynyt toimenpiteisiin piilottaakseen olinpaikkansa väkivallantekijältä.[footnoteRef:80] [80:  DFAT 16.5.2025, s. 30, kappale 3.136.] 

Lain numero 6284 toimeenpano
Laini numero 6284:n sisältöä käydään tarkemmin läpi tämän kyselyvastauksen kohdassa 2.1.
Turkkilaisten ihmisoikeusjärjestöjen 16.9.2024 julkaistun raportin mukaan Turkin lainsäädännössä olevia naisten tasa-arvon edistämiseen tarkoitettujen lakien toimeenpano on heikkoa. Esimerkiksi laki nro. 6284:ää ei panna täytäntöön yhdenmukaisesti, minkä seurauksena perheväkivallan kohteeksi joutuneiden naisten suojelu on epäjohdonmukaista.[footnoteRef:81] Cinayetlerini Durduracağız Platformu-järjestö listaa vuoden 2024 tilannetta kuvaavassa raportissa naisten murhien kasvun syiksi suojelulain nro 6284 puutteellinen täytäntöönpanon, naisvihamielisen ja lapsivihamielisen retoriikan, vallassa olevien tahojen taantumukselliset ja suvaitsemattomat asenteet, sekä naisten asemaa koskevan politiikan riittämättömyyden.[footnoteRef:82] Euroopan parlamentti vaati vuonna 2025 julkaistussa raportissa Turkkia parantamaan naisiin kohdistuvan väkivallan vastaista laillista kehystä, sekä olemassa olevan lainsäädännön, mukaan lukien lain numero 6284:n mukaisten suojelumääräysten toteuttamista.[footnoteRef:83] [81:  Turkkilaiset ihmisoikeusjärjestöt 16.9.2025, s. 21.]  [82:  Cinayetlerini Durduracağız Platformu 9.1.2025.]  [83:  Euroopan parlamentti 7.5.2025, s. 12, kappale 25.] 

Kadın Dayanışma Vakfı-järjestön raportin mukaan lain numero 6248:n soveltamisessa on järjestelmällisiä esteitä. Järjestön tutkimista suojelumääräyksiä koskevista asiakirjoista 44 % rajoittui lyhyisiin ajanjaksoihin (1–2 kuukautta). Järjestön mukaan ongelmina lyhyissä suojelumääräyksissä ilmenee ettei niitä toimiteta tarpeeksi ajoissa. Toisena ongelmana on järjestön mukaan se, että vaikka ongelmia ilmenisi suojelumääräysten voimassaolon aikana, niitä ei voida seurata tarpeeksi ajoissa eikä täten rikosoikeudellisia menettelyjä voida aloittaa. Raportin mukaan tuomioistuimet soveltavat suojelumääräyksiä epäyhdenmukaisesti. Osassa tuomioistuimista päätökset tehdään nopeammin ja tehokkaasti ja osassa ei. Järjestön tarkastelemista 203 tapauksesta 98:ssa määräajan pidennystä ei haettu. Naisten kertomusten mukaan väkivalta kuitenkin useimmiten alkaa uudelleen suojelupäätöksen voimassaolon päätyttyä. Usea naisista oli hakenut pidennystä useita kertoja (enimmillään 12 kertaa). 85 pidennyshakemuksesta kahdeksan hakemusta hylättiin.[footnoteRef:84]  [84:  Kadın Dayanışma Vakfı 9/2025, s. 24–25.] 

Järjestön mukaan suojelumääräysten jatkohakemuksia hylättiin sen perusteella että ”väkivallan jatkumisesta ei ollut tietoja”, tai että ”todisteita väkivallasta ei löytynyt”. Järjestön mukaan hylkäykset tehtiin perusteilla, joita ei olla selkeästi määritelty lainsäädännössä tai joissa sitä oltiin tulkittu mielivaltaisesti. Esimerkkeinä nostettiin väkivaltaisen henkilön ja hänen lastensa välisen suhteen turvaaminen, hakemuksen jättö muussa kuin alkuperäisessä tuomioistuimessa, asuminen samassa kerrostalossa väkivaltaisen henkilön kanssa, tapauksen luokittelu työntekijän ja työnantajan väliseksi asiaksi tai tavalliseksi rikokseksi, sekä suojatoimenpiteen kohdistuminen poliisiin.[footnoteRef:85] Raportissa tuodaan myös esiin, että 58 hyväksytyssä suojelumääräyksessä miehet olivat valittaneet päätöksistä. Näistä 5 hyväksyttiin kokonaan ja 6 osittain. Kolme päätöstä kymmenestä valituksesta hylättyyn päätökseen hyväksyttiin sen seurauksena, että mies oli vienyt valituksen toiseen tuomioistuimeen.[footnoteRef:86] [85:  Kadın Dayanışma Vakfı 9/2025, s. 25–27.]  [86:  Kadın Dayanışma Vakfı 9/2025, s. 26.] 

Kadın Dayanışma Vakfı-järjestö toteaa, että tutkimiensa tapausten perusteella tuomioistuimet eivät tehneet hakemuksista perusteellista riskianalyysia hakijoista, tekivät päätöksensä ainoastaan meneillään olevan väkivaltatapauksen perusteella eivätkä ottaneet huomioon aikaisempia väkivallan kokemuksia ja hyväksyivät vain osan naisten hakemista suojatoimista. Kun naiset vaativat suojelumääräystä koskevissa hakemuksissaan oikeuksiaan, kuten väliaikaista huoltajuutta, väliaikaista elatusapua, salassapitopäätöstä tai väliaikaista taloudellista tukea, tuomioistuimet antoivat usein vain lähestymiskiellon tai yhteydenpitokiellon. Joissain tapauksissa naisten täytyi odottaa tuomioistuinten päätöstä asuen samassa tilassa väkivaltaa aiheuttavan henkilön kanssa. 203 tapauksesta 107:ssä oli mukana lapsia, mutta lasten suojelutoimenpiteitä pyydettiin vain 41 tapauksessa. Naiset joutuivat usein turvautumaan väkivallantekijän allekirjoitukseen tai suostumukseen, kun kyseessä olivat lapsia koskevat menettelyt. Monissa tapauksissa naisten oli pakko olla yhteydessä väkivallantekijään henkilöllisyystodistusten tai muiden asiakirjojen hankkimiseksi, mikä aiheutti vakavia riskejä heidän henkiselle ja fyysiselle turvallisuudelleen.[footnoteRef:87] [87:  Kadın Dayanışma Vakfı 9/2025, s. 34–35.] 

Kadın Dayanışma Vakfı-järjestön mukaan lain numero 6248:n 8. artiklan mukaisen tietosuojapäätöksen teossa ja soveltamisessa on vakavia ongelmia. Hakemukset hylätään usein ensimmäisessä käsittelyssä, ja ne hyväksytään vasta valituksen jälkeen. Nämä viivästykset aiheuttavat suuria riskejä naisten turvallisuudelle. Järjestön tutkimista 203 tapauksesta 32:ssa oli salassapitopyyntö, joista 24 hyväksyttiin. Salassapitomääräyksiä toteutettiin ristiriitaisesti eri viranomaisten välillä. Joissakin tapauksissa tiedot piilotetaan valtiollisessa sähköisessä e-Devlet-palvelussa, keskusväestörekisterijärjestelmässä (MERNİS), koulurekistereissä tai terveydenhuoltojärjestelmissä, toisinaan osoitetiedoksi määritetään ”koodi”; toisinaan taas ilmoitusosoitteeksi ilmoitetaan ŞÖNİM-keskusten, tai perhe- ja sosiaalipalveluministeriön maakuntatoimistot. Kun päätöksissä ei ole selkeästi mainittu, missä virastoissa tietojen salassapitoa sovelletaan, naisten on turvallisuussyistä pakko kääntyä yksitellen eri virastojen puoleen, mikä aiheuttaa sekä ajanhukkaa että turvallisuusriskejä.[footnoteRef:88] [88:  Kadın Dayanışma Vakfı 9/2025, s. 29.] 

Naisten kertomukset osoittavat, että salassapitopäätöksen saaneet naiset ovat kohdanneet ongelmia myös väestörekisteritoimistoissa asuinpaikan rekisteröinnissä, osoitteenmuutoksissa ja henkilötodistuksen hankkimisessa. Tämä on estänyt heidän pääsynsä sosiaalietuuksiin, sekä terveydenhuolto- ja koulutuspalveluihin. Monet naiset olivat näiden vaikeuksien vuoksi vetäneet hakemuksensa. Raportin mukaan salausmääräysten automaattisen kirjaamisen puute aiheuttaa tilanteita, joissa väkivallantekijä voi päästä uhrin jäljille esimerkiksi sairaalan ajanvaraustietojen tai lasten koulutietojen kautta, jos henkilökunta ei ole tietoinen salassapitomääräyksestä. Salassapitoon liittyvät käytännöt eivät ole vakiintuneita opetus- ja kulttuuriministeriön alaisissa kouluissa. Lainsäädännössä ei ole selkeää ohjeistusta siitä, että salassapitomääräykset voitaisiin tehdä ilman vastapuolta, jonka vuoksi naiset joutuvat toisinaan nimittämään perheenjäseniään vastapuoliksi.[footnoteRef:89] [89:  Kadın Dayanışma Vakfı 9/2025, s. 28–29.] 

Kadın Dayanışma Vakfı-järjestön tutkimista 203 tapauksesta 25:ssä oltiin esitetty pyyntö elektronisen seurantarannekkeen käytöstä. Näistä 16 hyväksyttiin. Pyynnöt tapahtuivat suojelumääräyksen jatkohakemuksen yhteydessä tilanteissa, joissa muut toimenpiteet eivät olleet estäneet väkivallan uhkaa tai väkivallan tekijä oli rikkonut suojamääräystä. Useimmiten naisilta vaadittiin todisteita siitä, että tekijä on rikkonut suojelumääräystä. Järjestön tekemissä haastatteluissa nousi esiin, että riittävän teknisen infrastruktuurin puuttuminen kaikissa maakunnissa, välittömien interventiojoukkojen riittämättömyys ja koordinaation puute viranomaisten välillä heikentävät järjestelmän ennaltaehkäisevää vaikutusta. Myös arkielämän olosuhteet (kuten asuminen samalla alueella tekijän kanssa, joukkoliikenteen käyttö jne.) voivat johtaa siihen, että väkivaltaa harjoittava henkilö pystyy rikkomaan tämän järjestelmän asettamat rajoitukset.[footnoteRef:90] [90:  Kadın Dayanışma Vakfı 9/2025, s. 29–30.] 

Kadın Dayanışma Vakfı-järjestön mukaan lain numero 6248:n työpaikan vaihtoon liittyviä toimia sovellettiin vain harvoin (yksi tapaus järjestön tutkimista 203 tapauksesta) ja sen soveltamisessa ilmeni ongelmia. Järjestön mukaan julkisella sektorilla työskentelevät naiset hakevat tätä toimea useammin kuin yksityisellä sektorilla työskentelevät. Yhdessä järjestön tutkimista tapauksista naiselle tarjotut vaihtoehdot uudelle työpaikalle olivat kaupungeissa, joihin hän ei voinut muuttaa, joten hän joutui hylkäämään tämän suojatoimen. Toisessa tapauksessa suojatoimenpidettä ei laitettu käytäntöön sillä virasto, jossa hän työskenteli ei löytänyt hänelle ”sopivaa toimea”.[footnoteRef:91] [91:  Kadın Dayanışma Vakfı 9/2025, s. 31.] 

YK:n naisiin kohdistuvan väkivallan vastaisen erityisraportoijan mukaan tuomioistuimet antavat usein lyhytaikaisia ennaltaehkäiseviä suojelumääräyksiä, joissakin tapauksissa vain muutamaksi viikoksi tai kuukaudeksi, riippumatta siitä, että väkivallan riski ja uhka ovat edelleen olemassa. Kun tuomioistuimet tuomitsevat perheväkivallan tekijöitä rikoksista, kuten tahallisesta ruumiinvamman aiheuttamisesta, uhkailusta ja loukkauksista, mikä tapahtuu harvoin, rangaistukset määrätään usein myöhässä, eivätkä ne ole riittävän ankaria, jotta ne toimisivat tehokkaana pelotteena estämään uutta väkivaltaa.[footnoteRef:92]  YK:n kidutuksen vastainen komitea nostaa 14.8.2024 julkaistussa raportissaan huolen siitä, että suojelumääräyksiä ei anneta sopivassa ajassa.[footnoteRef:93]  [92:  UN Human Rights Council 1.6.2023, s. 16, kappale 82. ]  [93:  UN Committee Against Torture 14.8.2024, s. 9, kappale 32.] 

Australian ulkoministeriön mukaan maan sisäiset lähteet ja kansainväliset tarkkailijat ovat arvostelleet valtion suojelumääräyksiä tehottomiksi ja huonosti käytäntöön pannuiksi. Maan sisäiset lähteet ovat tuoneet esiin, että monet naisten murhien uhrit ovat viime vuosina kuolleet huolimatta siitä, että heillä oli voimassa olevat suojelumääräykset.[footnoteRef:94] Turkkilaisen Ilke Tv-median 29.9.2026 julkaistuun artikkeliin haastatteleman juristi Mehtap Sertin mukaan viranomaisilla on ongelmia toteuttaa suojelumääräyksiä. Hän totesi haastattelussa, että suojelun saamiselle ei ole takuuta johtuen lain soveltamisen ja valvomisen puutteista.[footnoteRef:95]  [94:  DFAT 16.5.2025, s. 29, kappale 3.132.]  [95:  Ilke Tv 29.9.2026. ] 

Kadın Dayanışma Vakfın tutkimista 203 tapauksesta suojelumääräystä rikottiin 67 tapauksessa, mutta kymmenessä tapauksessa rikkomuksesta ei tehty ilmoitusta. Lopuista 57 tapauksesta 23:ssa epäilty väkivallan aiheuttaja pidätettiin ennakoivasti. 13 tapauksessa rikkomuksesta tehtiin myös rikosilmoitus joista 10 johti rikostutkintaan. Järjestön mukaan tilanne, jossa valtaosa viranomaisille tehdyistä ilmoituksista ei tuota konkreettisia tuloksia heikentää väkivallan uhrien motivaatiota tehdä ilmoituksia ja heikentää väkivallan tekijään kohdistettuja sanktioita.[footnoteRef:96] Tapauksissa, joissa viranomaiset hyväksyivät ja totesivat suojelumääräyksen rikkomuksen, mutta joissa sanktioita väkivallan aiheuttajalle ei langetettu, yleisin syy oli se, että epäiltyä ei oltu ehditty tiedottamaan väliaikaisesta suojelumääräyksestä. Raportissa todettiin myös virheitä seurantarannekkeiden määräämisen toimeenpanossa ja kerrotaan tapauksesta, jossa lainvalvontaviranomaiset eivät ottaneet vakavasti sitä, että uhri oli saanut tekijältä uhkaavia viestejä, sekä tapauksesta, jossa uudelleen tehdyn suojelumääräyshakemus hylättiin sillä perusteella, että väkivallan aiheuttajan edellinen valitus suojelumääräyksestä oltiin hylätty, sekä tapauksesta jossa lähestymiskieltoa rikkonut mies päästettiin vapaaksi pelkällä suullisella varoituksella.[footnoteRef:97] [96:  Kadın Dayanışma Vakfı 9/2025, s. 27.]  [97:  Kadın Dayanışma Vakfı 9/2025, s. 27.] 

Kadın Cinayetlerini Durduracağız Platformu-järjestön vuoden 2026 ensimmäisen kuuden kuukauden aikana tapahtuneita naistenmurhia käsittelevän raportin mukaan 5 %:lla (yht. 7:llä) murhatuista naisista oli tiettävästi valtion antama suojelumääräys, 3 % ei ollut suojelumääräystä ja 92 % suojelumääräyksen voimassaoloa ei voitu vahvistaa.[footnoteRef:98] Järjestön vuonna 2025 tilastoimista naistenmurhista 8 prosentilla kaikista uhreista (yht. 23 naista) oli valtion antama suojelumääräys. 4 % tapauksista uhrilla ei ollut suojelumääräystä ja 88 % suojelumääräyksen tilaa ei voitu selvittää.[footnoteRef:99] Vuonna 2024 5 prosentilla (yht. 20 naista) uhreista oli valtion suojelumääräys, 2 % uhreista ei ollut suojelumääräystä ja 93 % tapauksista suojelumääräyksen tilaa ei voitu selvittää.[footnoteRef:100] [98:  Durduracağız Platformu 23.6.2026.]  [99:  Durduracağız Platformu 22.1.2026. ]  [100:  Durduracağız Platformu 9.1.2025.] 


Tukipalvelujen saatavuus
Turkissa toimivilla turvakodeilla on kapasiteettia majoittaa yhteensä 3650 henkilöä.[footnoteRef:101]  Turkkilaisen Ilke TV-median 29.9.2026 julkaiseman artikkelin mukaan 2 805 turvakotipaikkaa sijaitsee ministeriön alaisissa 112 majoituskeskuksessa, 735 paikkaa kuntien omistamissa 33 majoituskeskuksessa, 90 paikkaa maahanmuuttoviraston alaisissa 3 majoituskeskuksessa ja 20 paikkaa Mor Çatı-järjestön omistamassa majoituskeskuksessa.[footnoteRef:102] WAVE-järjestön mukaan  turvakodit ovat avoinna ympäri vuorokauden, eikä naisilta peritä majoitusmaksua. Valtion ylläpitämissä turvakodeissa naiset voivat oleskella enintään kuusi kuukautta ja oleskeluaikaa voidaan pidentää vuoteen asti. Mor Çatın turvakodissa oleskelun kesto määräytyy naisten tarpeiden ja olosuhteiden mukaan. Turvakotien tarjoamia palveluja ovat yksilöllinen ohjaus, neuvonta ja psykologinen tuki, ohjaus muihin palveluihin ja yhteistyö niiden kanssa sekä käytännön ja oikeudellinen neuvonta.[footnoteRef:103] Useiden lähteiden mukaan turvakotien kapasiteetti ei kata kysyntää ja ne ovat täynnä.[footnoteRef:104]  [101:  Ilke Tv 29.9.2026; Özgür Politika 29.9.2026; ]  [102:  Ilke Tv 29.9.2026.]  [103:  WAVE 2025, s. 2.	]  [104:  WAVE 2025, s. 2; ECRE 7/2026, s. 137; Kadın Dayanışma Vakfı 9/2025, s. 37; Sert Tv 29.9.2026.] 

ECRE:n mukaan naisten turvakodit tarjoavat väliaikaista majoitusta vaarassa oleville naisille ja heidän alle 12-vuotiaille lapsilleen. Yli 12-vuotiaat lapset sijoitetaan lastenpalveluiden pääosaston alaisiin asuntoloihin tarvittavan arvioinnin jälkeen. Vaikka lasten on poistuttava turvakodeista täyttäessään 18 vuotta, sääntöä voidaan soveltaa joustavasti tietyissä tapauksissa, joissa otetaan huomioon erityiset haavoittuvuustekijät tai koulutukseen liittyvät syyt.[footnoteRef:105] Turkissa kaikkien turvakotia hakevien naisten on majoituttava ”First Step Stations” -keskuksiin, jotka ovat yleensä ylikuormitettuja ja tarjoavat perusmajoitusta ja aterioita, mutta usein ilman muuta sosiaalista tukea. Naiset oleskelevat näissä keskuksissa vähintään 15 päivää. Sen jälkeen henkilökunta päättää, tarvitseeko nainen turvakotipaikkaa vai ei. Turvatoimet ovat usein riittämättömiä, sillä jotkut lainvalvontaviranomaiset antavat tietoa uhrin olinpaikasta väkivallantekijöille.[footnoteRef:106] [105:  ECRE 7/2026, s. 114.]  [106:  WAVE 2025, s. 2.] 

Kadın Dayanışma Vakfı-järjestön mukaan turvakodeilla on tiukat pääsykriteerit, joihin lukeutuu vaatimus fyysisen väkivallan kokemuksesta, ikärajoitukset, virallisten asiakirjojen esittäminen, raskaus sekä vakaa mielenterveys, sillä mielenterveysdiagnoosit estävät monia naisia pääsemästä niihin. Yli 60-vuotiailla naisilla ei ole ikärajoitusten vuoksi mahdollista saada paikkaa turvakodeista. Yksi järjestön tukemista naisista kertoi, että hänen käskettiin lähteä turvakodista sen vuoksi, että hän kävi töissä. Toinen kertoi, että hänen käskettiin lähteä sen jälkeen, kun hän oli asunut vuoden ajan turvakodissa. Hän valitti päätöksestä, mutta sai pysyä turvakodissa ainoastaan yhden ylimääräisen viikon.[footnoteRef:107] YK:n kidutuksen vastainen komitea nosti 17.7.2024 julkaistussa artikkelissa huolensa siitä, että turvakotipaikkojen tarjoaminen on syrjivää ikääntyneitä naisia ja naisia kohtaan, joilla on teini-ikäisiä poikia tai vammaisia lapsia.[footnoteRef:108] [107:  Kadın Dayanışma Vakfı 9/2025, s. 38.]  [108:  UN Human Rights Council 14.8.2024, s. 9, kappale 32.] 

Useiden lähteiden mukaan turvakotien henkilöstön ammatillinen osaaminen on puutteellista.[footnoteRef:109] Euroopan maiden turvapaikkajärjestelmää tutkivan ECRE (European Council on Refugees and Exiles)-järjestön Turkin tilannetta vuonna 2025 käsittelevän vuosiraportin mukaan turvakotien kapasiteetti ei ole riittävä kysyntään nähden, niiden resurssit ovat liian vähäiset ja niiltä puuttuu asiantuntemusta antaa oikeanlaista tukea eri asiakasryhmille.[footnoteRef:110] [109:  ECRE 7/2026, s. 137; Ministerie van Buitenlandse Zaken 8/2023, s. 63; DFAT 16.5.2025, s. 30, kappale 3.137; WAVE 2025, s. 2.]  [110:  ECRE 7/2026, s. 137.] 

Kaikki YK:n naisiin kohdistuvan väkivallan vastaisen erityisraportoijan vuonna 2022 tapaamat palveluntarjoajat kertoivat väkivallan uhreille tarkoitettujen turvakotien merkittävästä puutteesta ympäri maata, erityisesti kurdiyhteisöjen ja maahanmuuttajayhteisöjen asuttamilla alueilla, sekä syrjäisellä maaseudulla.[footnoteRef:111] Lisäksi erityisraportoija nostaa huolenaiheeksi turvakodeille annettavan tuen puutteen, sekä sukupuoliväkivallan uhreille tarkoitettujen koordinoitujen, sukupuolinäkökulman huomioivien ja kattavien peruspalvelujen puutteen.[footnoteRef:112] Alankomaiden ulkoministeriön Turkin tilannetta vuonna 2023 käsittelevän raportin mukaan turvakotien tarjoamat palvelut olivat huonolaatuisia. Harva tarjosi ammatillista neuvontaa tai psykososiaalista tukea. Oli myös tapauksia, joissa jotkut viranomaiset ottivat vastaan vain fyysisesti pahoinpideltyjä naisia, vaikka myös henkistä väkivaltaa kokeneet naiset olivat yhtä lailla oikeutettuja pääsemään hoitoon.[footnoteRef:113] [111:  UN Human Rights Council 1.6.2023, s. 14, kappale 72.]  [112:  UN Human Rights Council 1.6.2023, s. 15, kappale 74.]  [113:  Ministerie van Buitenlandse Zaken 8/2023, s. 63.] 

Australian ulkoministeriön haastattelemat anonyymit maan sisäiset lähteet kuvailivat turvakotien elinoloja todella huonoiksi. Useita hyvin hoidettuja turvakoteja kaakkoisosassa suljettiin tiettävästi sen jälkeen, kun hallituksen nimittämät hallintovaltuutetut korvasivat vaaleilla valitut edustajat vuoden 2016 vallankaappausyrityksen jälkeen.[footnoteRef:114] Ilke TV-mediasivuston 29.9.2026 julkaisemaan artikkeliin haastatellun juristi Mehar Sert kertoi, että väkivallan uhreille tarkoitettu suojelujärjestelmä on riittämätön. Hän kertoi, että naiset voidaan ohjata muihin laitoksiin tai siirtää toiseen kaupunkiin, kun turvakodit ovat täynnä. Hänen mukaansa väkivaltaisesta kodista pakenevalla naisella ei ole takeita siitä, että hän pääsee välittömästi turvaan tai saa tehokasta valtion suojelua.[footnoteRef:115]  [114:  DFAT 16.5.2025, s. 30, kappale 3.137.]  [115:  Sert Tv 29.9.2026.] 

WAVE-järjestön mukaan ŞÖNİM-keskukset ovat avoimia ikääntyneille naisille, ilman huoltajaa oleville alaikäisille tytöille, ja suurin osa niistä on varustettu tukemaan pakolaisnaisia, naisia, joilla on fyysisiä, kognitiivisia ja aistivammaisia, transsukupuolisia naisia sekä (vaarassa olevia) pakkoavioliiton ja kunniaväkivallan uhreja.[footnoteRef:116] Useissa lähteissä ollaan kuvailtu keskusten henkilöstön ammatillista osaamista rajalliseksi.[footnoteRef:117] [116:  WAVE 2025, s. 2.]  [117:  Wave 2025, s. 2; Mor Çatı 17.7.2024; Kadın Dayanışma Vakfı 9/2025, s. 37.] 

Mor Çatı-järjestö on kritisoinut ŞÖNİM-keskuksien tehokkuutta. Järjestön mukaan yksi suurimmista ongelmista on se, että lainvalvontaviranomaiset ja syyttäjänvirasto on määritelty ensisijaisiksi uhrien yhteyspisteiksi jopa hätämajoituksen myöntämisen yhteydessä. Tietoisuus keskuksien olemassaolosta on vähäistä. Muita yleisiä ongelmia, joita naiset kohtaavat kääntyessään ŞÖNİM-keskuksen puoleen, ovat virheelliset tai puutteelliset tiedot. Lisäksi ŞÖNİM-keskusten henkilökunta yrittää toimia konfliktien sovittelijana ja suhtautuu naisiin syyttävästi ja tuomitsevasti.[footnoteRef:118] Osa Kadın Dayanışma Vakfı-järjestön haastattelemista naisista koki vaikeuksia päästä ŞÖNİM-keskusten palveluiden piiriin erityisesti maaseudulla.[footnoteRef:119] Vaikka naiset pääsisivätkin ŞÖNİM-keskuksiin, he kohtaavat usein ongelmia, kuten henkilöstöpulaa ja käytäntöjä, jotka eivät ole sukupuolisensitiivisiä. Joissakin tapauksissa hakemuksen käsittely rajoittui pelkästään puhelinnumeron kirjaamiseen, kun taas turvakotia etsiville naisille kerrottiin, että keskuksissa ei ollut tilaa tai että ”he eivät tulisi tuntemaan oloaan hyväksi keskuksissa”, mikä viivästytti pääsyä turvalliseen majoitukseen.[footnoteRef:120] Australian ulkoministeriön haastattelemien anonyymien Turkin sisäisten lähteiden mukaan pääsyä ŞÖNİM-keskusten palveluihin estää joidenkin uhrien lukutaidottomuus ja heikko asema. Psykososiaalinen tuki rajoittui useimmiten ainoastaan hakemuksen yhteydessä annettuun palvelujaksoon ilman juurikaan tai lainkaan jatkotoimia, pitkäaikaista tukea, seurantaa tai jatkuvuutta.[footnoteRef:121] [118:  Mor Çatı 17.7.2024.]  [119:  Kadın Dayanışma Vakfı 9/2025, s. 36.]  [120:  Kadın Dayanışma Vakfı 9/2025, s. 37.]  [121:  DFAT 16.5.2025, s. 30, kappale 3.138.] 

UN Womenin vuonna 2024 julkaistu, Turkin maaseudulla asuvien naisten pääsyä julkisiin palveluihin arvioivan raportin mukaan maaseudulla asuvilla naisilla on vaihteleva tietämys saatavilla olevista väkivallan ennaltaehkäisevistä ja suojaavista palveluista. Koulutus korreloi sen kanssa miten tietoisia vastaajat olivat ŞÖNİM-keskuksista, KADES-sovelluksesta ja naisten turvakodeista. Naisilla, jotka ovat opiskelleet perusastetta korkeammalle, oli suurempi tietoisuus saatavilla olevista palveluista. Tietoisuudesta huolimatta palvelujen käyttöaste on matala. Raportin mukaan tämä viittaa siihen, että näiden palveluihin pääsyyn liittyy myös muita esteitä.[footnoteRef:122] Kyselytutkimukseen vastanneista maaseudulla asuvista naisista 23,5 % kertoi sukupuoleen liittyvien yhteisön paineiden estävän heitä hakeutumasta väkivallan uhreille tarkoitettujen palveluiden piiriin.[footnoteRef:123]   [122:  UN Women 2024, s. 46.]  [123:  UN Women 2024, s. 47.] 

Kadın Dayanışma Vakfı-järjestön mukaan väkivallan uhreille tarkoitettu taloudellinen tuki ei ole riittävä määrällisesti eikä pituudeltaan. Suurin osa maksuista on kertaluonteisia, eivätkä ne riitä kattamaan perustarpeita, kuten asumista, liikkumista tai lastenhoitoa. Lisäksi vaatimukset, kuten tulotodistukset, oleskelulupatodistukset tai paikallisten viranomaisten vaatimat asiakirjat luovat lisäesteitä etenkin naisille, jotka jo muutenkin joutuvat taloudellisen väkivallan kohteeksi.[footnoteRef:124] [124:  Kadın Dayanışma Vakfı 9/2025, s. 38.] 

Euroopan komission mukaan naisten oikeuksien keskukset ja asianajajaliittojen oikeusaputoimistot tarjoavat maksutonta oikeudellista tukea väkivallan uhreille. Kuitenkin oikeusapuhakemusten käsittelyviiveet voivat viivästyttää uhrin suojelemista. Resurssien puute vaikeuttaa asianajajaliittojen kykyä vastata nopeasti jokaiseen hakemukseen.[footnoteRef:125]  [125:  Euroopan komissio 4.11.2025, s. 38.] 

Kadın Dayanışma Vakfı-järjestö toteaa raportissaan, että oikeusavun puute oli merkittävä ongelma sen tutkimissa tapauksissa. 44 tapauksessa naiset kävivät oikeudenkäynnit läpi ilman asianajajaa. Yhteensä 167 naisella oli suojelutoimenpiteitä koskevien pyyntöjensä lisäksi vireillä 319 oikeudenkäyntiä, joista suurin osa oli avioeroasioita. Ilman asianajajaa naisilla oli vaikeuksia saada oikeudellista tukea prosessin aikana. Asianajajaliiton oikeusaputoimistoihin jätettyjen hakemusten käsittely kesti usein päiviä tai jopa viikkoja, ennen kuin asianajaja määrättiin, jolloin naiset olivat sillä välin alttiina väkivallalle. Lisäksi oikeusapu rajoittui yleensä tekniseen apuun kanteen nostamisessa, eikä se tarjonnut laajempaa tukea, jota naiset tarvitsivat selviytyäkseen menettelyn aikana kohtaamistaan riskeistä.[footnoteRef:126] Naiset kohtaavat epäjohdonmukaisuuksia oikeusapujärjestelmään ohjaamisen yhteydessä. Asianajajan nimittäminen viivästyy usein tai jää kokonaan toteutumatta. Silloin kun tukea annetaan, se rajoittuu yleensä tekniseen apuun asian vireillepanossa, ilman että käsitellään laajempia riskejä, joita naiset kohtaavat menettelyn aikana. Lukutaidottomille, turkkia puhumattomille, vammaisille tai maahanmuuttajataustaisille naisille oikeuden saatavuus muuttuu lähes mahdottomaksi.[footnoteRef:127] [126:  Kadın Dayanışma Vakfı 9/2025, s. 35.]  [127:  Kadın Dayanışma Vakfı 9/2025, s 38.] 

Lähteet
AA (Anadolu Ajansi) 10.7.2024. İçişleri Bakanı Yerlikaya: 2023 yılında maalesef 308 kadın, uğradığı şiddet nedeniyle hayatını kaybetti. https://www.aa.com.tr/tr/politika/icisleri-bakani-yerlikaya-2023-yilinda-maalesef-308-kadin-ugradigi-siddet-nedeniyle-hayatini-kaybetti/3271305 (käyty 27.10.2026). 
Anıtsayaç [päiväämätön]. Şiddetten ölen kadinlar için dijital anit. https://anitsayac.com/?year=2026 (käyty 6.11.2026). 
Basın ve Halkla İlişkiler Müşavirliği 14.7.2021. Yargi reformunun 4.paketi resmi gazetede yayimlanarak yürürlüğe girdi. https://basin.adalet.gov.tr/yargi-reformunun-4paketi-resmi-gazetede-yayimlanarak-yururluge-girdi (käyty 4.11.2026). 
Bianet 
6.3.2026. İstanbul’un 17 ilçesinde kadın destek hattı yaygınlaştırılacak. https://bianet.org/haber/istanbulun-17-ilcesinde-kadin-destek-hatti-yayginlastirilacak-317452 (käyty 6.11.2026). 
3.7.2024. Erkekler Haziran’da 34 kadını öldürdü. https://bianet.org/haber/erkekler-haziranda-34-kadini-oldurdu-297005 (käyty 27.10.2026). 
DFAT (Australian Government Department of Foreign Affairs and Trade) 16.5.2025. DFAT country information report Türkiye. https://www.dfat.gov.au/sites/default/files/country-information-report-turkey.pdf (käyty 29.10.2026). 
Durduracağız Platformu 
23.6.2026. 2026 First 6 Months Report. https://kadincinayetlerinidurduracagiz.net/veriler/3189/in-the-first-6-months-of-2026-150-women-were-killed-by-men-and-151-women-were-found-suspiciously-dead (käyty 29.10.2026). 
22.1.2026. 2025 Annual Report. https://kadincinayetlerinidurduracagiz.net/veriler/3163/2025-annual-report-on-femicides-and-suspicious-deaths-of-women (käyty 28.10.2026). 
9.1.2025. 2024 Annual Report. https://kadincinayetlerinidurduracagiz.net/veriler/3130/we-will-stop-femicides-platform-2024-annual-report (käyty 28.10.2026). 
2024. 2023 Yıllık Veri Raporu. https://kadincinayetlerinidurduracagiz.net/veriler/3088/2023-yillik-veri-raporu (käyty 28.10.2026). 
DW (Deutsche Welle) 15.10.2024. Femizide: Eine neue Gewaltwelle erschüttert die Türkei. https://www.dw.com/de/t%C3%BCrkei-gewalt-femizide-morde-frauenmorde-frauen-m%C3%A4dchen-istanbul-konvention-v2/a-70496458 (käyty 4.11.2026). 
ECRE (European Council on Refugees and Exiles) 7/2026. Türkiye Country Report Update 2026. https://asylumineurope.org/wp-content/uploads/2026/07/AIDA-TR_2025-Update.pdf (käyty 4.11.2026). 
Euroopan komissio 4.11.2025. 2025 Commission report on Türkiye. https://oeil.europarl.europa.eu/oeil/en/procedure-document-summary/pdf?id=1905934 (käyty 29.10.2026). 
Euroopan parlamentti 7.5.2025. Turkkia koskevat vuosien 2023 ja 2024 kertomukset. https://www.europarl.europa.eu/doceo/document/PV-10-2025-05-06-ITM-014_FI.html (käyty 4.11.2026). 
Freedom House 2026. Freedom in the World 2026 – Turkey. https://freedomhouse.org/country/turkey/freedom-world/2026 (käyty 27.10.2026). 
Greulich, Angela & Dasre, Aurelien 2022. ”The association between women’s economic participation and physical and/or sexual domestic violence against women: A case study for Turkey”, PLoS ONE vol. 17, no. 11. Ladattavissa osoitteesta https://journals.plos.org/plosone/article?id=10.1371/journal.pone.0273440 (käyty 5.11.2026). 
Kadın Dayanışma Vakfı 9/2025. Kadina yönelik şiddetle  mücadelede 6284 sayili  kanun uygulamalarini izleme raporu. https://www.kadindayanismavakfi.org.tr/wp-content/uploads/2025/09/Implementation-of-Law-No-6284-Monitoring-Report.pdf (käyty 6.11.2026). 
Ministerie van Buitenlandse Zaken 
2/2025. General Country of Origin Information Report on Türkiye| February 2025. https://www.government.nl/site/binaries/site-content/collections/documents/2025/02/24/general-country-of-origin-information-report-on-turkiye-february-2025/General+Country+of+Origin+Information+Report+on+Turkiye.pdf (käyty 4.11.2026). 
8/2023. General Country of Origin Information Report on Türkiye | August 2023. https://www.government.nl/documents/2023/08/31/general-country-of-origin-information-report-on-turkiye-august-2023 (käyty 4.11.2026). 
Mor Çatı 17.7.2024. Report submitted to the Committee against Torture and Other Cruel Inhuman or Degrading Treatment or Punishment. https://en.morcati.org.tr/reports/report-submitted-to-the-committee-against-torture-and-other-cruel-inhuman-or-degrading-treatment-or-punishment/ (käyty 3.11.2026). 
OHCHR (Office of High Commissioner for Human Rights) 21.3.2021. Turkey: Withdrawal from Istanbul Convention is a pushback against women’s rights, say human rights experts. https://www.ohchr.org/en/press-releases/2021/03/turkey-withdrawal-istanbul-convention-pushback-against-womens-rights-say (käyty 6.11.2026).
OMCT (World Organization Against Torture) 2025. Global Torture Index 2025: Türkiye factsheet. Saatavilla osoitteesta https://www.ecoi.net/en/file/local/2137653/Factsheet-Turkiye-EN.pdf (käyty 5.11.2026).
Sert Tv 29.9.2026. Türkiye’de 43 milyon kadın var, sığınak kapasitesi binlerle sınırlı. https://ilketv.com.tr/turkiyede-43-milyon-kadin-var-siginak-kapasitesi-binlerle-sinirli/ (käyty 2.11.2026). 
T.C. aile ve sosyal hizmetler bakanliği 
14.12.2024. 2026 Yili bütçe sunuş konuşmasi. https://www.aile.gov.tr/media/269516/2026-bu-tc-e-genel-kurul-konus-masi.pdf (käyty 3.11.2026). 
7/2023. Women in Türkiye. https://www.aile.gov.tr/media/142380/women-in-tu-rkiye_july-2023.pdf (käyty 3.11.2026). 
[päiväämätön]. Alo 183 Hizmeti. https://www.aile.gov.tr/alo-183/alo183pages/alo-183-hizmeti/ (käyty 6.11.2026).
[päiväämätön]a. Kadın Destek Uygulaması (KADES). https://www.icisleri.gov.tr/kadin-destek-uygulamasi-kades (käyty 6.11.2026). 
TKDF (Türkiye Kadın Dernekleri Federasyonu) [päiväämätön]. Emergency Hotline. https://tkdf.org.tr/acil-yardim-hatti (käyty 6.11.2026). 
Turkin tasavalta 
12.5.2022. Kanun No. 7406: Türk ceza kanunu ve bazi kanunlarda değişiklik yapilmasina dair kanun. https://www.resmigazete.gov.tr/eskiler/2022/05/20220527-7.htm (käyty 4.11.2026). 
20.3.2012. Ailenin korunmasi ve kadina karşi şiddetin önlenmesine dair kanun. https://www.mevzuat.gov.tr/MevzuatMetin/1.5.6284.pdf (käyty 3.11.2026). 
3.7.2005. Belediye kanunu. https://www.mevzuat.gov.tr/mevzuat?MevzuatNo=5393&MevzuatTur=1&MevzuatTertip=5 (käyty 2.11.2026). 
26.9.2004. Turkish Criminal Code. https://staff.emu.edu.tr/alexanderchefranov/Documents/CMPE455/Turk%C4%B1sh%20Cr%C4%B1m%C4%B1nal%20Code.pdf (käyty 6.11.2026). 
Turkkilaiset ihmisoikeusjärjestöt 16.9.2025. Submission to the UN Human Rights Committee Written contribution for Türkiye under review (2nd). https://cinselsiddetlemucadele.org/wp-content/uploads/2024/09/Submission-to-the-Human-Rights-Committee-for-142nd-Session.docx-1.pdf (käyty 27.10.2026). 
UN (United Nations) Committee Against Torture 14.8.2024. Concluding observations on the fifth periodic report of Türkiye. Ladattavissa osoitteesta https://digitallibrary.un.org/record/4059747/files/CAT_C_TUR_CO_5-EN.pdf?ln=en (käyty 3.11.2026). 
UN (United Nations) Human Rights Council 
27.6.2025. A/HRC/60/15 Report of the Working Group on the Universal Periodic Review. Ladattavissa osoitteesta: https://digitallibrary.un.org/record/4086993?v=pdf (käyty 29.10.2026). 
28.11.2024. CCPR/C/TUR/CO/2 Concluding observations on the second periodic report of Türkiye. https://docs.un.org/en/CCPR/C/TUR/CO/2 (käyty 3.11.2026). 
14.8.2024. CAT/C/TUR/CO/5 Concluding observations on the 5th periodic report of Türkiye : Committee against Torture. Ladattavissa osoitteesta: https://digitallibrary.un.org/record/4059747?v=pdf (käyty 3.11.2026). 
1.6.2023. A/HRC/53/36/Add.1 Report of the Special Rapporteur on violence against women and girls, its causes and consequences, Reem Alsalem. https://docs.un.org/en/A/HRC/53/36/Add.1 (käyty 2.11.2026). 
UN (United Nations) Special Rapporteur on Violence against women and girls 27.7.2022. Official visit to Türkiye 18 - 27 July 2022 summary preliminary findings and recommendations Ankara, 27 July 2022. Ladattavissa osoitteesta https://www.ohchr.org/sites/default/files/documents/issues/women/sr/2022-07-27/SR-VAW-preliminary-findings-EN.docx (käyty 4.11.2026). 
UN (United Nations) Women 2024. Women in Rural Türkiye Navigating Barriers in Access to Resources, Services, and Decision-Making. https://eca.unwomen.org/sites/default/files/2024-09/unwomen_womeninruralturkiye_report.pdf (käyty 3.11.2026). 
WAVE (Women Against Violence Europe) 2025. Türkiye Country Profile. https://wave-network.org/wp-content/uploads/2026/07/turkiye.pdf (käyty 6.11.2026). 
Özgür Politika 29.9.2026. 43 milyon kadına 3 bin 650 kişilik ‘konukevi’!. https://www.ozgurpolitika.com/haberi-43-milyon-kadina-3-bin-650-kisilik-konukevi-214105 (käyty 2.11.2026). 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

